﻿ Konferenciatolmács-vizsga
Konferenciatolmács vizsga
A konferenciatolmács-képesítés konszekutív és szinkron módon végzett konferenciatolmácsolás ellátására jogosít. A konferenciatolmács ún. „nagyszakaszos" (5‒6 perces) konszekutív tolmácsolást végez, fejlett jegyzetelési módszere segítségével. A szinkrontolmácsolást kabinban, tolmácsberendezés segítségével végzi, anyanyelvre és aktív idegen nyelvére, valamint passzív idegen nyelvéről (nyelveiről). A szinkrontolmácsolás alkalmanként kb. 20‒30 percig végezhető. Mivel a tolmácsolási helyzet résztvevői többnyire közszereplők, akik választékosan, hivatalos vagy szaknyelven fejezik ki magukat, a tolmácsnak rendelkeznie kell az ehhez szükséges nyelvi eszközökkel és ismeretekkel is.
A szövegek terjedelme kb. 1500 karakter szóköz nélkül.
a) konszekutív tolmácsolás aktív idegen nyelvről magyarra, jegyzeteléssel, max. 5‒6 perces szakaszokban
b) konszekutív tolmácsolás aktív idegen nyelvre, jegyzeteléssel, max. 5‒6 perces szakaszokban
d) szinkrontolmácsolás aktív idegen nyelvről magyarra (10‒12 perc)
e) szinkrontolmácsolás magyarról aktív idegen nyelvre (10‒12 perc)
A jelentkezők a konszekutív és szinkrontolmácsolási vizsga mindegyik feladatára külön osztályzatot kapnak 1‒5-ig terjedő skálán: jeles (5), jó (4), közepes (3), elégséges (2), elégtelen (1). Ha valamelyik feladat elégtelen, vagy az egyes feladatokra kapott osztályzatok átlaga 2,75 alatt van, a jelentkező a tolmácsvizsgán nem felelt meg.